SPORTS MINISTER LEH SUPPLY MINSTER TEN LUNGLEIA SYS FOOTBALL ACADEMY AN TLAWH,"1039/2024-2025 LUNGLEI; the 2 nd July, 2024: Vawiin  HPC conference Hall-a Council of Ministers meeting neih zawh ve leh Sports & Youth Services Department Minister leh MSSC President ni bawk Pu Lalnghinglova leh Supply Minister Pu B. Lalchhanzova te chuan Serkawna Sports & Youth Services Football Academy an tlawh a, SYS Football Academy a awm mek te hnenah fuihna thu tha tak an sawi. Minister te hi Lunglei North Bialtu MLA leh HPC Vice Chairman ni bawk  Pu V. Malsawmtluanga leh SYS Offical ten an tawiawm a ni. SYS Football Acdemy-ah hian naupang 28 an awm mek a ni. Sports Minister Pu Lalnghinglova chuan Academy naupang ho fuihna thu sawiin, SYS Football Academy hi India ram hmun danga Football Academy te aia a hniam zawkna a awm lo. Tumruhna leh thawhrimna nena in beih fat fat chuan hlawhtlinna in a la hmuak ang che u. Thawhrimna zawng zawngah malsawmna a awm tih hre reng u la, In hma a kal mizo footballer hlawhtlingte hi tumruhna leh taimakna nen zin kawng lo zawha, harsatna inbawhbeh tir duh lohtute an ni. SYS in Academy kan neih te hi tihchangtlung chho zel turin hma lak mek  a ni a,  Centralised Registration System hnuaia Academy te mulmal taka kalpui  tura ruahmanna siam mek a ni, a ti. Sports Minister chuan kan Academy te tihchangtlun dan tur dapin  Central lam dawr tura a kal tur thu a sawi bawk. Supply Minister Pu B.Lalchhanzova pawhin Academy naupangte  chu  inpumpekna  pumhlum leh thawhrimna nena an beih chuan tun atanga kum 3 hnuah chuan a rah hmu tur a awm tawh a beisei  thu sawiin, chutiang atan chuan duhsakna a hlan a ni. HPC Vice Chairman Pu V.Malsawmtluanga pawhin naupang te fuihna thu sawiin, Mizoram Football  khawvela kan milian sports Minister a nih lai an nang fu chu an vannei hle thu sawiin, an tumruhna, thawmrimna leh tei rei peihna in an hmalam hunah hlawhtlinna  haichhuah ngei tum theuh turin a  chah hlawm. Attachment Loading attachment...",Dated: 2 nd Jul 24 6:24 PM,https://dipr.mizoram.gov.in/post/sports-minister-leh-supply-minster-ten-lungleia-sys-football-academy-an-tlawh